বাগেরহাট ২৪ আগষ্ট মঙ্গলবার : অদ্য বাদ আছর বাগেরহাট মেইন রোড, লিচুতলা মোড়ে মাসিক আত-তাহরীক পাঠক ফোরামের অফিস উদ্বোধন উপলক্ষে এক আলোচনা সভা ও ইফতার মাহফিল অনুষ্ঠিত হয়। আত-তাহরীক পাঠক ফোরাম বাগেরহাট যেলার আহবায়ক ও যেলা আন্দোলন-এর সভাপতি সরদার আশরাফ হোসাইনের সভাপতিত্বে অনুষ্ঠিত উক্ত আলোচনা সভায় প্রধান অতিথি হিসাবে উপস্থিত ছিলেন আহলেহাদীছ আন্দোলন বাংলাদেশ-এর কেন্দ্রীয় সমাজকল্যাণ সম্পাদক জনাব মুহাম্মাদ গোলাম মোক্তাদির। বিশেষ অতিথি হিসাবে উপস্থিত ছিলেন খুলনা গোবরচাকা আহলেহাদীছ জামে মসজিদের সভাপতি জনাব মুহাম্মাদ আলী ও মোতাওয়াল্লী জনাব আব্দুছ ছবূর। অন্যান্যদের মধ্যে বক্তব্য পেশ করেন যেলা আন্দোলন-এর সহ-সভাপতি মাওলানা আহমাদ আলী রহমানী, সাধারণ সম্পাদক মাওলানা যুবায়ের আহমাদ, বাংলাদেশ আহলেহাদীছ যুবসংঘ বাগেরহাট যেলার সভাপতি মাওলানা আব্দুল মালেক, সাধারণ সম্পাদক মুহাম্মাদ মামূনুর রশীদ, আন্দোলন-এর বাগেরহাট শহর শাখা সভাপতি মুহাম্মাদ নূরুল ইসলাম, যুবসংঘ-এর বাগেরহাট শহর শাখার সভাপতি মুহাম্মাদ মনীরুয্যামান প্রমুখ।